דסיקטור

דסיקטור (באנגלית: Desiccator) הוא מיכל העשוי מזכוכית, פלסטיק או מתכת, אשר משמש במעבדות לאחסון וייבוש סופי של חומרים מוצקים, במטרה לבודדם מלחות חיצונית ולייבשם לחלוטין ממולקולות המים הנמצאות בחומר.

בתחתית הדסיקטור מציבים חומר "מייבש" (חומר הסופח לחות כגון סידן כלורי אלמימי או סיליקה ג'ל). כדי לאטום את הכלי, נוהגים למרוח בפתחו של הכלי מעט גריז.

קיימים דסיקטורים בהם מותקן שסתום המאפשר יצירת ואקום בתוך המיכל.

קישורים חיצוניים 

כלי מעבדה
כלי קיבול